AICINĀM DARBĀ
Vidējās paaudzes deju kolektīva “Sen Līgo” vadītāju
Rīgas valstspilsētas pašvaldības iestāde “Kultūras un tautas mākslas centrs “Mazā Ģilde”” aicina komandai pievienoties radošu, profesionālu un atbildīgu Vidējās paaudzes deju kolektīva “Sen Līgo” vadītāju.
Galvenie amata pienākumi
· organizēt un vadīt deju kolektīva darbu un mēģinājumu procesu;
· veicināt kolektīva māksliniecisko izaugsmi un augsta mākslinieciskā līmeņa sasniegšanu;
· izvēlēties un iestudēt kolektīvam atbilstošu repertuāru, tostarp Dziesmu un deju svētku repertuāru;
· izstrādāt un īstenot mākslinieciskās programmas, koncertuzvedumus un radošos projektus;
· plānot kolektīva māksliniecisko un organizatorisko darbu;
· nodrošināt kolektīva dalību koncertos, skatēs, konkursos, festivālos un citos pasākumos;
· rūpēties par kolektīva dalībnieku sastāva saglabāšanu un jaunu dalībnieku piesaisti;
· organizēt kolektīva speciālistu darbu;
· sagatavot ar kolektīva darbību saistītos darba plānus, pārskatus un citu nepieciešamo dokumentāciju;
· rūpēties par kolektīva atpazīstamību, vizuālo tēlu, tautastērpiem un inventāru.
Prasības pretendentam
· augstākā izglītība dejas jomā;
vai
· augstākā izglītība un apliecinājums par pēdējo trīs gadu laikā apgūtu vismaz 36 stundu tālākizglītības kursu skatuviskās dejas jomā;
vai
· vidējā profesionālā izglītība deju kolektīva vadītāja specialitātē;
· zināšanas par amatiermākslas procesiem un deju kolektīva vadīšanas metodiku;
· labas zināšanas latviešu skatuviskās tautas dejas jomā;
· izpratne par repertuāra atlasi, mūzikas analīzi, skatuves kustību un tautastērpiem;
· spēja patstāvīgi plānot, organizēt un vadīt kolektīva darbu;
· labas komunikācijas, sadarbības un publiskās uzstāšanās prasmes;
· iniciatīva, radošums, atbildība un prasme pieņemt patstāvīgus lēmumus;
· valsts valodas zināšanas vismaz C1 līmenī;
· labas datorprasmes un prasme sagatavot ar amata pienākumiem saistītos dokumentus;
· vēlama pieredze vismaz viena Dziesmu un deju svētku cikla norisēs.
Piedāvājam
· nepilnu darba laiku – 0,5 slodze jeb 20 stundas nedēļā;
· mēnešalgu 451,11 EUR pirms nodokļu nomaksas;
· veselības apdrošināšanu pēc pārbaudes laika beigām;
· iespēju vadīt tradīcijām bagātu vidējās paaudzes deju kolektīvu;
· radošu un dinamisku darbu profesionālā kultūras vidē;
· iespēju īstenot mākslinieciskas ieceres un piedalīties Rīgas un Latvijas kultūras dzīvē.
Pieteikšanās
Pretendentus aicinām līdz 2026. gada 10. augustam nosūtīt:
· dzīvesgaitas aprakstu jeb CV;
· motivācijas vēstuli,
uz e-pasta adresi maza.gilde@riga.lv, e-pasta tematā norādot: “Pieteikums Vidējās paaudzes deju kolektīva “Sen Līgo” vadītāja amatam”.
Sazināsimies ar pretendentiem, kuri tiks aicināti uz darba interviju.
Iesniedzot pieteikumu, pretendents piekrīt savu personas datu apstrādei atlases procesa nodrošināšanai.
